SRIP Tovarne Prihodnosti

Trojček strokovnih e-delavnic: USPEŠNI SISTEMI VODENJA
2023-01-25 10:00 - 12:15 (Europe/Ljubljana)
Na treh spletnih delavnicah bomo izpostavili in predstavili nekatere ključne vidike standarda ISO 9001:2015, ki so pomembni za uspešnost poslovanja organizacije. Pri tem bomo na primerih dobrih praks spoznali:

zakaj je poznavanje in razumevanje konteksta organizacije ključno izhodišče za vzpostavitev sistema vodenja;
kako se učinkovito izvajajo notranje presoje, kakšno vlogo in pomen imajo v praksi, ali smo presojevalci za izvajanje uspešnih notranjih presoj dovolj kompetentni, kako dobro oblikujemo ugotovitve in ali jih vodstvo prepoznava kot koristne;
kaj je pomen in kaj namen dobro izvedenega vodstvenega pregleda.

1. E-delavnica: Kontekst organizacije – kako ga razumeti in učinkovito uporabljati? (Tomaž Babnik), 25. januar 2023

Zakaj je razumevanje pojma »kontekst« pomembno za organizacijo?
Poznavanje konteksta organizacije je osnova za določanje procesov, prepoznavanje tveganj in priložnosti …
Možni pristopi k določitvi in uporabi konteksta organizacije.
Kdo naj sodeluje pri opredeljevanju konteksta?

2. E-delavnica: Kako planirati in izvesti notranjo presojo, da bo v praksi uspešna? (Tomaž Babnik), 16. februar 2023

Zakaj izvajamo notranje presoje
Kontekst notranje presoje
Kdo je naročnik in kdo plačnik notranje presoje
Načini planiranja in izvedbe NP so različni – ali smo izbrali primernega
Kaj mora presojani poznati, da lahko tvorno sodeluje na presojah

Delavnica bo potekala na osnovi izhodiščnih vprašanj, na katere bodo udeleženci odgovarjali s pomočjo aplikacije Mentimeter.
3. E-delavnica: Kaj pričakujemo od dobrega vodstvenega pregleda – vse, kar bi želeli vprašati o vodstvenem pregledu (Blanka Kaker), 23. frebruar 2023

Namen dobro izvedenega vodstvenega pregleda
Kakšne so zahteve standardov sistemov vodenja za vodstveni pregled
Kako pripraviti vhodne podatke za vodstveni pregled (zahteve standardov za sisteme vodenja, dobro pripravljeni vodstveni pregledi)
Kaj pričakujemo kot rezultat vodstvenega pregleda (zahteve standardov za sisteme vodenja, rezultati dobro in slabo izvedenih vodstvenih pregledov)
Dobra praksa (primer) vodstvenega pregleda

Način dela
Interaktivne delavnice bodo potekale v spletni učilnici v živo. Dva dneva pred izvedbo vsake delavnice boste prejeli povezavo do spletne delavnice. Za sodelovanje potrebujete računalnik z mikrofonom in kamero ter dostop do zanesljivo delujočega interneta.
Udeležite se lahko vseh treh delavnic ali posamezne izbrane delavnice. Kotizacija za eno delavnico znaša 105,00 EUR (ne vključuje 22 % DDV).
Udeleženci vseh treh delavnic prejmete novo knjižico SIQ: Notranje presoje in zahteve standardov za sisteme vodenja avtorja Igorja Bizjaka.
Dodatne informacije: Jasna Hrovat, telefon: 01 5609 716, e-pošta: jasna.hrovat@siq.si

Aktualni razpisi za spodbujanje digitalizacije v letu 2023
2023-01-24 08:00 - 17:00
Na področju spodbujanja digitalizacije so podjetjem v letu 2023 na voljo številni razpisi.
Podjetje Business Solutions d.o.o. skupaj z Digitalnim inovacijskim stičiščem Slovenije organizira webinar, na katerem boste izvedeli, kateri razpisi so na voljo v prihajajočem letu na področju digitalizacije in katere segmente pokrivajo.
Webinar bo potekal v živo na Microsoft Teams Live Event 26. 1. 2023 ob 10. uri., posnetek pa si boste lahko kadar koli ogledali na povezavi, ki bo deljena z vami po končanem webinarju.
Na webinarju boste med drugim izvedeli:

Kakšni so aktualni slovenski in evropski razpisi
Kateri razpisi se obetajo v prihodnje
Katera področja lahko prijavite
Kje dobite več informacij o predstavljenih razpisih

Webinar je brezplačen in bo potekal preko aplikacije Microsoft Teams.
Povezavo do webinarja boste prejeli preko e-maila na dan webinarja ali pod objavo na družbenih omrežjih dogodka.

4-dnevni tečaj: Varnost ICS/OT/IoT okolij
2023-01-23 - 2023-01-26
Na 4-dnevnem tečaju se boste ob aktivnem sodelovanju seznanili, kako poskrbeti za kibernetsko varnost operativnih procesnih sistemov v industrijskih okoljih ter okoljih kritične infrastrukture z naslednjih področij.

Ko govorimo o varnosti, ne moremo več govoriti le o varnosti v poslovnih okoljih – IT okoljih (okoljih informacijske tehnologije), ampak moramo vse bolj upoštevati tudi zagotavljanje varnosti v industrijskih oz. procesnih okoljih – OT okojih (Operational Technology oz. operativni tehnologiji, ki skrbi za izvajanje procesnih nalog v industrijskih-proizvodnih okoljih in kritični infrastrukturi).
Kako se razlikuje varnost v OT od varnosti v IT okolju? Varnostni model v IT okoljih postavlja na prvo mesto zaupnost in prav zaradi tega posvečamo največjo pozornost preprečevanju odtujitve podatkov. V OT okolju so drugačne prioritete. Varnost delovanja sistema je na prvem mestu, sledijo ji razpoložljivost, integriteta in zaupnost.
OT okolja so visoko specializirana, uporabljajo namenske naprave, protokole in sisteme vodenja. Ta okolja so običajno zelo obsežna in kompleksna, vključujejo različne elemente in so sestavljena iz več povezanih arhitektur. Največkrat so to sistemi, na katere ni mogoče nameščati protivirusne zaščite ali pa jih ni mogoče več aplicirati. Tudi varnostni popravki v teh okoljih so rizični, saj lahko povzročijo nedelovanje, ponovni zagon ali celo zaustavitev sistema oz. proizvodnje, tudi zaradi dostikrat zastarele, vendar še vedno delujoče tehnologije.
Z nastopom digitalizacije se je pričelo zlivanje informacijske tehnologije, ki služi v poslovnih procesnih, in operativne tehnologije (OT). S povezovanjem teh dveh okolij pa žal prihaja tudi do novih varnostnih tveganj za OT okolje. Kar zahteva nove pristope, ki bodo poskrbeli za ustrezen nivo zaščite in zagotovili neprekinjenega delovanja sistemov.
ZAKAJ SE UDELEŽITI TEČAJA?
Program 4-dnevnega tečaja je preplet strokovno-teoretičnega znanja in praktičnih vaj, prilagojenih vašemu sektorju, in prinaša napredno poznavanje delovanja naprav, ki se nahajajo v operativnih procesnih okoljih (ICS/OT/IoT) v industriji in okoljih kritične infrastrukture, s poudarkom na razumevanju kibernetske varnosti v teh okoljih, poznavanju varnostnih ranljivosti in učinkovite zaščite okolja pred zlorabami in hekerskimi napadi za zagotavljanje neprekinjenega delovanja.

Spletna delavnica: Z meroslovjem do nižjih stroškov
2023-01-19 13:00 - 14:30
PROGRAM

Delavnica je brezplačna. Potekala bo spletno. Potrebno se je prijaviti najpozneje do 17. januarja 2023 preko spletne prijavnice >>
Vljudno vabljeni.

Akademija strojnega učenja za poslovne aplikacije
2023-01-17 | Gospodarska zbornica Slovenije, Dimičeva ulica 13, Ljubljana, 1000, Slovenia
Vabimo vas na Akademijo strojnega učenja za poslovne aplikacije, ki jo pri AI4SI organiziramo skupaj z IKT Horizontalno mrežo.
V okviru 3-dnevne akademije bomo v strnjeni obliki predstavili osnove strojnega učenja in njegovo praktično uporabo pri implementaciji poslovnih aplikacij.
Prvi dan bo akademija izvedena v obliki seminarja s poudarkom na prikazu obstoječih metod, rešitev in orodij, ki udeležencem brez predhodnega znanja strojnega učenja omogočajo razumeti in uporabiti pristope umetne inteligence ter metode strojnega učenja za inteligentno analizo podatkov in razvoj na metodah umetne inteligence zasnovanih rešitev. Govorili bomo predvsem o možnostih uporabe in razložili koncepte, ki uporabo inteligentnih rešitev dejansko omogočijo, zato je prvi dan delavnice primeren tudi za ne-tehnični kader.
Tekom praktičnega dela 2. in 3. dneva akademije, ki je namenjen tehničnemu kadru, bomo postopoma in vodeno izvedli glavne korake pri kreaciji sistema strojnega učenja. Začeli bomo z nalaganjem in osnovnim preiskovanjem podatkov. Nadaljevali bomo s predpripravo podatkov – čiščenjem nepravilnosti, obravnavo manjkajočih vrednosti in standardizacijo. Prvi vpogled v vzorce, ki se skrivajo v podatkih, bomo izvedli z različnimi vizualizacijami, ki so nepogrešljivi del podatkovne znanosti. Temu bo sledila izdelava prvega modela strojnega učenja. Po uporabi več različnih algoritmov strojnega učenja bomo nastale modele tudi ovrednotili po njihovi napovedni uspešnosti. Pri ovrednotenju bomo uporabili različne metodologije in različne metrike kakovosti napovednega modela. Akademijo bomo zaključili s preskusom dejanske uporabe izbranega napovednega modela strojnega učenja.
V sklopu akademije bomo spoznali tudi najpomembnejše osnovne knjižnice, ki razvijalcu inteligentnih rešitev v programskem okolju Python ne pomagajo le preživeti, ampak mu življenje še olepšajo. Akademija je namenjena razvijalcem, ki se z razvojem inteligentnih rešitev s strojnim učenjem še niso resneje ukvarjali ali ga poznajo zgolj teoretično.
Komu je tečaj namenjen:
• Razvijalcem programske opreme in informacijskih rešitev
• Vodjem projektov uvedbe IKT rešitev v poslovne procese
• Vodjem služb za informatiko
• Direktorjem podjetij

Želena predznanja (za 2. in 3. dan delavnice):
• osnovno poznavanje Windows operacijskega sistema
• osnovno poznavanje programiranja
Pogoj za udeležbo na delavnici (za 2. in 3. dan delavnice):
· udeleženci potrebujejo (prenosni) računalnik in Google račun
Znanja na področju strojnega učenja za poslovne aplikacije še posebej primanjkuje v malih in srednjih podjetjih, zato smo pri IKT horizontalni mreži (ZIT) pripravili Akademijo strojnega učenja za poslovne aplikacije, ki jo bo za nas izvedel UM FERI. Akademija je razdeljena na 3 dni, ki bodo potekali v živo na GZS in bodo trajali vsak po 8 ur.
Prijavljena organizacija se mora udeležiti vseh 3 dni tečaja:
– Razvijalec se udeleži vseh treh dni akademije
– Priporočamo, da se vodja projektov ali direktor udeleži prvega dne akademije
Prvi dan je poleg IT strokovnjakom namenjen tudi direktorjem podjetij oz. vodjem IT oddelkov in projektov, da se seznanijo z osnovnimi koncepti umetne inteligence in strojnega učenja. Druge dva dneva akademije pa sta namenjena samo IT strokovnjakom, ki se bodo učili programiranja.
Vabimo IT strokovnjake iz slovenskih podjetij in organizacij, ki želijo okrepiti znanje na področju razvoja rešitev umetne inteligence in strojnega učenja za poslovne aplikacije. Praktične vaje bodo v programskem jeziku Python.
Število udeležencev smo omejili na: 1. dan 40 udeležencev, druge 2 dni po 20 udeležencev.
Predvidevamo 1 prijavo na podjetje (2 osebi prvi dan, nato 1 oseba na drugih dveh dneh).
KOTIZACIJA:
Tečaj je za člane ZIT in IKT horizontalne mreže brezplačen.
Člani GZS in ostalih SRIP imajo 20 % popust.
Za nečlane je cena 3-dnevne akademije: 1.400 EUR + DDV.
Več informacij in prijava => TUKAJ.

Usposabljanje za skrbnike sistema upravljanja z energijo ISO 50001:2018
2023-01-16 - 2023-01-18
Na usposabljanju boste spoznali in poglobili poznavanje zahtev standarda ISO 50001:2018 in se usposobili za razvoj in izvajanje energetske politike, planiranje in postavljanje ciljev na področju celostnega upravljanja energije, pri čemer bodo upoštevani zakonski pogoji in informacije o pomembni rabi energije.
Vsebina

Sistem upravljanja z energijo ISO 50001:2018 in povezava z drugimi sistemi vodenja
Zahteve standarda ISO 50001:2018
Strategija organizacije in upravljanje z energijo
Energetska politika, energetsko planiranje (energetski pregled, kot ga pojmuje standard, določanje pomembne rabe energije, določanje energijskih izhodišč, kazalniki energetske učinkovitosti, energetski cilji in akcijski plani)
Učinkovito izvajanje in delovanje sistema upravljanja z energijo
Preverjanje energetske učinkovitosti
Metode in tehnike za dvig energetske učinkovitosti
Pisni preskus znanja

Po uspešno zaključenem usposabljanju boste prejeli SIQ potrdilo in pridobili naziv Skrbnik sistema upravljanja z energijo.
Več o vsebini in PRIJAVA

How AI-Powered Machine Vision is Changing Industry
2023-01-11 08:00 - 17:00
Od vseh področij, kjer umetna inteligenca vpliva na proizvodnjo, so primeri uporabe kontrole z uporabo strojnega vida morda najpomembnejši in najbolj tehnološko zreli. Pridružite se strokovnjakom iz UI panoge pri razpravi o tem, kako aplikacije strojnega vida, ki temelji na umetni inteligenci, vodijo k višji kakovosti, izboljšanim postopkom in večji prilagodljivosti.

As-A-Service, At Your Service: Exploring Robotics and Software Services
2023-01-10 19:00 - 20:00
Ali obstaja storitev, na katero se ne moremo naročiti v proizvodnji? Roboti kot storitev, programska oprema kot storitev, senzorji kot storitev … no, morda ne ali pač? Rezervni deli, orodje, vzdrževanje kot storitev? Kaj pa celoten sistem avtomatizacije ali linija »kot storitev«? Ali lahko plačujemo z bitcoini in delujemo z uporabo blockchain-a, plačujemo po minutah ali ko so izdelki proizvedeni? Kakšni so nekateri trendi in kakšna je prihodnost, ko proizvodna podjetja iščejo inovativne načine za prenos kapitalskih stroškov na modele s plačilom za storitev?
Ključni točke seminarja:

Razumeti, kdo ponuja robote kot storitev
Zakaj ljudje kupujejo storitev
Kjer obstajajo alternativne ponudbe proračunom za kapitalske stroške

Spletna delavnica s Sašo Einsiedler: “Ustvarite najboljše poslovno leto doslej!”
2022-12-22 09:00 - 11:30
Če želimo, da se naši poslovni rezultati izboljšajo, smo bolj zadovoljni, manj pod pritiski, je potrebno:
1. Znati zastaviti si cilje.
2. Odstraniti ovire na poti do teh ciljev.
3. Uporabiti tehnike, ki me do ciljev pripeljejo v čim krajšem času.
Zato je delavnica »Ustvarite najboljše poslovno leto doslej« naravnana IZKUSTVENO. Ne glede na to, da je izvedba online, bo veliko konkretnih vaj in napotkov:
– Kaj so prepričanja, kako nastanejo, kakšna prepričanja imam glede mojega poslovnega uspeha?
– Ali me moja prepričanja podpirajo?
– Kako naj si zastavim cilj? Kako vem, da je to ravno pravšnji cilj zame? Je cilj usklajen z mojimi vrednotami?
– Kako se soočati z ovirami na poslovni poti?
– Pomen vizualizacije.
– Kako deluje naš um.
– Hipnoza za uspeh.
Dodatne informacije
Navodila ter povezavo za spremljanje in udeležbo na online delavnici boste prejeli dan pred delavnico na e-naslov, ki ga boste navedli pri prijavi.

6. European AI Forum
2022-12-15 10:00 - 16:00
Vabljeni na 6. European AI Forum, ki bo potekal 15. 12. 2022 s pričetkom ob 10. uri. Med glavnimi organizatorji je tudi iniciativa AI4SI.

Evropski forum AI je pobuda, ki se je začela junija 2020 na zadnji dan hrvaškega predsedovanja Svetu Evropske unije.
Evropski forum za umetno inteligenco, ki je bil sprva načrtovan kot konferenca, ki poteka proti koncu vsakega predsedovanja Svetu, se je spremenil v mrežo združenj, ki želijo zagotoviti, da bodo imela zagonska podjetja in inovatorji v državah članicah svoj glas, ko gre za oblikovanje regulativnega okvira za umetno inteligenco.
Več o forumu si lahko preberete TUKAJ>>

Osnovna orodja kakovosti v avtomobilski industriji — Core tools
2022-12-15 - 2022-12-16
Zakaj se udeležiti usposabljanja, če že poznamo in uporabljamo osnovna orodja kakovosti, kot so FMEA, MSA in SPC?
Zato, ker Core Tools postavlja FMEA, MSA in SPC v kontekst, ki se začne z APQP in zagotavlja stalne izboljšave s PPAP.
Pridobite znanje, ki vam bo v pomoč tudi pri obveznem pristopu k »Automotive Core Tools Online Quiz«, ki je pogoj za pridobitev/podaljšanje licence za VDA 6.3 pri VDA QMC.
V zelo konkurenčnem okolju avtomobilizma/proizvodnje se organizacije soočajo s tremi hkratnimi in enako pomembnimi cilji: zagotavljanje visokokakovostnih izdelkov, ki izpolnjujejo ali presegajo pričakovanja strank, zagotavljanje količin in rokov dobav.
Orodja kakovosti se uporabljajo za zagotavljanje kakovosti v vseh fazah nastajanja proizvoda. Ob pravilni uporabi so orodja temelj za izpolnjevanje zahtev odjemalcev, od razvoja izdelka do proizvodnje in izboljševanja proizvodov.
Danes večina avtomobilskih proizvajalcev od dobaviteljev zahteva poznavanje in uporabo enega ali več osnovnih orodij avtomobilske industrije. Zato lahko organizacije, katerih zaposleni imajo ustrezna znanja (Core Tools), svojim naročnikom zagotavljajo, da bodo zahteve standarda IATF 16949 ter veljavnih referenčnih priročnikov o zagotavljanju kakovosti izpolnjene.
Poznavanje, razumevanje in uporaba v nadaljevanju navedenih orodij je obvezno v avtomobilski industriji. Zaradi koristi pa se ta orodja uveljavljajo tudi v drugih branžah serijske proizvodnje (npr. bela tehnika, letalska industrija, elektronske naprave, farmacija, medicina …).
Orodja so opredeljena kot pet dopolnilnih tehnik in/ali metod, ki podpirajo doseganje zahtev IATF 16949, in vključujejo:

APQP — Advanced Product Quality Planning (Planiranje razvoja proizvodov),
PPAP — Production Part Approval Process (Odobritev proizvodnje),
FMEA — Failure Mode and Effect Analysis (Analiza tveganj v fazi razvoja in proizvodnje),
MSA — Measurement System Analysis (Analiza merilnega sistema),
SPC — Statistical Process Control (Statistični nadzor procesov).

Na koncu usposabljanja se pridobljeno znanje preveri s pisnim preizkusom znanja. Udeleženec pridobi potrdilo o uspešno opravljenem usposabljanju.
Komu je usposabljanje namenjeno?
Namenjeno je vsem:

ki želijo obnoviti in nadgraditi poznavanje navedenih orodij,
ki sodelujejo v projektnih skupinah (razvoj, tehnologija, proizvodnja, zagotavljanje kakovosti, nabava, logistika …),
notranjim presojevalcem sistema vodenja v avtomobilski industriji ter
dobaviteljem.

Po končanem usposabljanju bodo udeleženci:

poznali osnove orodij avtomobilske industrije, ki se uporabljajo pri razvoju novih izdelkov,
razumeli pomen upravljanja procesov za doseganje standardizacije in izboljšave z uporabo diagramov toka procesov, procesnih FMEA in načrtov nadzora procesov,
razumeli vse glavne pristope avtomobilske industrije k FMEA in kontrolnim načrtom ter variacije v trenutni uporabi,
pridobili spretnosti, potrebne za merjenje in spremljanje proizvodnih procesov ter odpravljanje težav, ko se pojavijo,
razumeli statistična orodja, potrebna za revizijo znanja organizacije in uporabo statističnih metod,
vedeli, kako izvajati SPC in MSA.

Orodja kakovosti se uporabljajo za zagotavljanje kakovosti v vseh fazah nastajanja proizvoda. Ob pravilni uporabi so ta orodja temelj za izpolnjevanje zahtev odjemalcev. O nujnosti poznavanja orodij kakovosti v avtomobilski industriji, kot tudi nujnost poznavanja njihove pravilne uporabe smo spregovorili v juniju 2022 na brezplačnem e-strokovnem srečanju s področja avtomobilske industrije: Ali smo pripravljeni na izzive kupcev?
Več o dogodku tukaj:
https://webinar.siq.si/group/avtomobilska-industrija

Lokacija izvedbe: SIQ Ljubljana, Mašera-Spasićeva ulica 10, 1000 Ljubljana.

Tukaj dobite več informacij glede certificiranja vaše organizacije skladno z zahtevami standarda IATF 16949:2016 ali se prijavite na brezplačno informativno predstavitev.

Dodatne informacije: Tanja Benček, telefon: (01) 5609 894, e-pošta: tanja.bencek@siq.si

A3 TechCon 2022
2022-12-14 15:00 - 20:00
Tehnologije avtomatizacije se hitro spreminjajo in izboljšave aplikacij so le eden od rezultatov teh inovacij. Nadzor gibanja in motorji so jedro industrijskih strojev, sistemov in avtomatizacije. Dogodek A3 TechCon ponuja najnovejše informacije o nadzoru gibanja in avtomatizaciji ter vam pomaga bolje uvesti te tehnologije v vašem podjetju. TechCon vam prinaša strokovnjake, ki pokrivajo tehnične teme, implementacijo in informacije o novih prihajajočih tehnologijah.
Na dogodku boste odkrili:

Vodilne strokovnjake iz industrije, ki pokrivajo pomembne industrijske teme na področju tehnologij za nadzor gibanja in avtomatizacijo z vprašanji in odgovori za vaše specifične potrebe
Praktične rešitve iz resničnega sveta, ki jih lahko uporabite v praksi v svojem podjetju

Program
15.00–16.00 Osnove nadzora gibanja
16.00 – 17.00 Izvršna okrogla miza: Stanje industrije nadzora gibanja
18.00–19.00 Napredek v tehnologijah za nadzor gibanja
19.00–20.00 Vaš vodnik za izbiro motorja za vašo aplikacijo

Cybersecurity for Advanced Manufacturing and Critical Infrastructure
2022-12-13 18:00 - 19:00
Digitalizacija je odprla nov svet priložnosti za tradicionalne operativne tehnologije. Vendar skupaj s temi priložnostmi prihajajo tudi tveganja zaradi nenehno razvijajočega se okolja groženj.
Sodobno okolje groženj je zapleteno in ogromno, z več kot 9 milijardami permutacij, če pogledate tehnike, taktike in priročnike (TTP). Zato je absolutno ključnega pomena, da podjetja ohranijo vidno polje nad temi tveganji in, kar je še pomembneje, da se jih obravnava, tako da se lahko digitalizacija udobno in varno uvede na področjih, kot sta napredna proizvodnja in kritična infrastruktura.
Način integriranja IT/OT in varnost, ki ga ščiti, se še naprej razvijata. Podjetja krmarijo po zgodovinsko in bistveno različnih sklopih sistemov – fizičnih/OT in virtualnih/IT – in točkah, na katerih se srečajo. Združitev teh sistemov lahko povzroči ranljivosti, ki morda prej niso obstajale na vsaki “strani”.
Na dogodku bodo obravnavane naslednje teme:

Kulturna razlika med IT in OT ter razvijajoče se okolje groženj/tveganj
Različni pristopi na trgu za obravnavanje pokrajine groženj, natančneje, kaj deluje in kaj ne
Programi tveganja OT in fokusne teme: uvedba in upravljanje omrežja sredstev, upravljanje dobaviteljev, upravljanje ranljivosti in upravljanje privilegiranih uporabnikov
Razvoj zakonodajne pokrajine za kritično infrastrukturo in vertikale industrije/proizvodnje blaga

Innovation Day Ljubljana - Robotics & Manufacturing
2022-12-13 10:30 - 20:00
SRIP Tovarne prihodnosti skupaj z Institutom Jožef Stefan in EIT Manufacturing vljudno vabimo na edinstven dogodek leta Innovation Day Ljubljana – Robotics & Manufacturing v torek, 13. decembra 2022 v Ljubljani.
Dopoldanski del je namenjen predstavitvi rezultatov EIT Manufacturing projekta SmartFlexCell z demonstracijo treh različnih celic (sestavljanje in varjenje). Ta del dnevnega reda bo zaključila okrogla miza z mednarodnimi govorci iz podjetij v avtomobilskem sektorju.
Po kosilu bo EIT Manufacturing – največji inovacijski ekosistem za proizvodno industrijo v Evropi – predstavil svoje različne priložnosti za podjetja vseh velikosti, univerze in raziskovalne ustanove ter kako lahko organizacije koristijo njihovo omrežje. Popoldanski program bosta zaključila okrogla miza s podjetji iz proizvodne mreže EIT v regiji in srečanje s start-up pitching-om.
Po odmoru za kavo bodo avtobusi vse udeležence pripeljali na Institut Jožef Stefan, kjer bodo različni govorci predstavili nove regionalne priložnosti in sinergije na področju robotike v Sloveniji, sledil pa bo ogled prostorov inštituta.
Za večerjo bodo vsi udeleženci dogodka pripeljani nazaj na lokacijo dogodka Grand Hotel Union.
Podroben dnevni red vključno z informacijami o govorcih sledijo kmalu TUKAJ>>.
Upamo, da se vidimo v Ljubljani 13. decembra 2022 na Dnevu inovativnosti Ljubljana – Robotika in proizvodnja!
V primeru vprašanj se obrnite na east@eitmanufacturing.eu.
Za rezervacijo hotelskih sob v Grand hotelu Union je dogovorjena posebna cena: Link do rezervacije sobe >>
VIDEO >>

Trojček strokovnih e-delavnic: Učinkovit sistem ravnanja z okoljem v praksi
2022-12-09, 2022-11-28, 2022-11-24 10:00 - 12:30
Na treh spletnih delavnicah bomo predstavili nekatere ključne vidike standarda ISO 14001:2015, ki so pomembni za vzdrževanje učinkovitega sistema ravnanja z okoljem in reševanje izzivov, s katerimi se organizacije najpogosteje srečujejo v praksi.
Pri tem bomo na primerih dobre prakse spoznali:

kateri so najpogostejši izzivi pri vzpostavljanju in vzdrževanju sistema ravnanja z okoljem,
čemu nam služijo okoljski cilji in kazalniki,
kako analizo življenjskega cikla (LCA) vključiti v sistema ravnanja z okoljem in svoj razvojni proces.

delavnica: Kje imamo v praksi največji izziv pri izvajanju zahtev standarda ISO 14001?
delavnica: Razvoj okoljskih ciljev in kazalnikov
delavnica: Analiza življenjskega cikla (LCA)

Izvedba izobraževanj v organizaciji SIQ
Popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.

Psihološka varnost v podjetjih
2022-12-08 10:00 - 14:00 | Gospodarska zbornica Slovenije, Dvorana G, Dimičeva 13, Ljubljana, 1000
SRIP MATPRO in SRIP TOP VABITA
na strokovno srečanje in delavnico
PSIHOLOŠKA VARNOST V PODJETJIH
Uvajanje sprememb v podjetja
četrtek, 8. 12. 2022, od 10.00 do 14.00
GZS, Dvorana G
Smo v zelo hitro- spreminjajočih in negotovih časih, ker nihče med nami ne more s popolno gotovostjo napovedati kaj se bo zgodilo. Negotovost, ki vlada v širši družbi, trenutno predvsem zaradi energetske krize in vojne v Ukrajini, se seli tudi v naša podjetja in slabo vpliva na počutje, motivacijo in kreativnost naših sodelavk in sodelavcev. Hkrati pa v podjetjih uvajamo nove tehnologije in veliko pozornosti namenjamo zelenemu in digitalnemu prehodu. Vse to so velike spremembe, ki povzročajo našim sodelavcem, našim zaposlenim še dodatne skrbi in stiske.
Zato se bomo na naslednji delavnici pogovarjali o psihološki varnosti, ki je temelj in osnova, na kateri gradimo vse ostalo pri zaposlenih. Če varnosti ni, težko razmišljajo o razvoju podjetja, kot tudi o lastnem kariernem razvoju.
Na delavnici bomo spoznali elemente psihološke varnosti in razumeli principe in ozadje delovanja ljudi. Spoznali bomo različne načine, tehnike in principe grajenja psihološke varnosti v podjetjih, ki vam bodo pomagali, da v vaših podjetjih ustvarite občutek varnosti za zaposlene in jih pripravite za naslednje korake, ki jih zahtevajo trenutne razmere in razvoj.
PROGRAM (10.00 – 13.00, z vmesnim odmorom)
1 del: Uvod in psihološka varnost v podjetjih

del: Načini, tehnike in principi grajenja psihološke varnosti v podjetjih
del: Deljenje dobrih praks in največjih izzivov
del : Osebni načrt in zaključek

13.00 – 14.00 Pogostitev, mreženje in izmenjava izkušenj med udeleženci
Način dela:
Na delavnici boste spoznali najnovejše teorije in trende, predvsem pa bo poudarek na praktičnem in interaktivnem delu. Predavateljica bo spodbudila deljenje dobrih praks, ki vam bodo dale potrditve in odprle nova razmišljanja in ideje, kako lahko izboljšate lastna delovna okolja in podjetja.
O izvajalki delavnice:
Tina Kastelic, univ. dipl. psihologinja, je direktorica podjetja Kompetenca d.o.o., strateška HR svetovalka in coachinga z več kot 15-letnimi izkušnjami s področja razvoja kadrov. Različnim podjetjem pomaga pri spremembi organizacijske kulture, uvajanju kompleksnih kadrovskih rešitev (kompetenčni modeli, mentorski sistemi, sistemi nasledstev in nagrajevanja, ipd.). Ima poglobljeno znanje z ocenjevanjem posameznikov in timov. Izvaja številne delavnice s poudarkom na kadrovskih, vodstvenih in socialnih tematikah.
Je kadrovski partner za področje SRIP MATPRO, SRIP Top, sodeluje tudi z IKT horizontalno mrežo. Prav tako je bila HR partner znotraj kompetenčnih centrov (KOC) na področju orodjarstva, v zadnjem KOC-u pa za področje IKT. V okviru GRS v sodelovanju z ZIT, je razvila tudi program in vodi šolo za kadrovike.
Svoje znanje se pridobila s študijem psihologije, poglobila z NLP-jem (neurolingvističnim programiranjem), zaključila Transakcijsko Analizo, medicinsko hipnozi in psihodramo. Zaključila je tudi Ganaral manager program na IEDC Bled in usposabljanje na področju merjenja učinkov projektov v HR (ROI).
PRIJAVE
Število mest je omejeno. Prijave so obvezne prek spletnega obrazca.
Rok za prijavo: torek, 6. 12. 2022
Dogodek je namenjen HR strokovnjakom v podjetjih.
Vljudno vabljeni!

Poslovno srečanje s strokovnim sodelavcem za ekonomsko področje na Veleposlaništvu Republike Slovenije v Ottawi
2022-12-07 09:00 - 12:00 | Gospodarska zbornica Slovenije, Dimičeva 13, Ljubljana, Dimičeva 13, Ljubljana, 1000
Kanada je dežela odprtih priložnosti, ki so z veljavo sporazuma CETA še bližje in enostavnejše.
Trenutno obstajajo številne priložnosti na področju povezovanja:

Akademsko-raziskovalnega sektorja
Organizacij inovacijskega okolja
Podjetij, ki želijo vstopiti na kanadski trg

Dne 7. decembra med 9.00 in 12.00 bo GZS obiskal strokovni sodelavec za ekonomsko področje na Veleposlaništvu Republike Slovenije v Ottawi Simon Pribac, s katerim se lahko sestanete na temo omenjenih priložnosti.
Prosimo, potrdite svojo prisotnost na elektronski naslov: simon.pribac@gov.si

Building and Managing a Digital Twin Based Semiconductor Manufacturing Operation
2022-12-06 16:00 - 17:00
Tako kot mnoge industrije tudi proizvodnja polprevodnikov zahteva neomajno zavezanost k zanesljivosti in izkoristku postopka. Ta seja bo raziskala, kako Intel uporablja digitalne dvojčke za modeliranje razporejanja, vizualizacijo postavitve in poteka tovarne, simulacijo proizvodnih operacij in prilagajanje zapletenih procesov, ki izpolnjujejo kritične proizvodne zahteve in pričakovanja strank.
MES, SPC in celo podatki senzorjev se uporabljajo v simulacijah in se vrnejo nazaj v sisteme v realnem času za optimizacijo proizvodnega procesa. Z Intelom, ki gradi novo tovarno v bližini Columbusa v ZDA, bo seja udeležencem dala priložnost slišati o tem, kako Intel izdeluje svoje ključne izdelke – in se učiti iz njihovih izkušenj.

Oznaka CE od A do Ž
2022-12-06 09:00 - 11:00
Zbornica elektronske in elektroindustrije v sodelovanju s točko SPOT svetovanje Osrednjeslovenske regije vabi proizvajalce, uvoznike in vse zainteresirane na delavnico Oznaka CE od A do Ž. Dogodek je brezplačen in bo potekal v torek, 6. decembra 2022 od 9.00 – 11.00 ure na GZS, Dimičeva ulica 13, Ljubljana, dvorana G.
Krajša delavnica je namenjena obnovi znanja, ki se nanaša na odgovornost proizvajalcev in uvoznikov glede dajanja skladne opreme na enotni evropski trg.
Pogledali si bomo, kaj vse je potrebno storiti, preden se izdelek lahko označi z oznako CE in preden se da na trg oziroma v uporabo.
Seznanili se bomo tudi z vrsto odgovornosti posameznega člena v distribucijski verigi, uporabo standardov, vlogo neodvisnih organov pri ugotavljanju skladnosti izdelka.
Delavnico bo vodila Andreja Belavić Benedik, samostojna svetovalka GZS – ZEE, ki je 10 let izvajala nadzor nad skladnostjo električnih in elektronskih proizvodov, ki se nahajajo na trgu, in bila soudeležena tudi pri nastajanju zakonodaje na tem področju.
Zainteresirane udeležence vabimo, da do srede, 30. novembra 2022 na e-naslov: andreja.belavic.benedik@gzs.si vnaprej pošljejo vprašanja, o katerih bomo govorili na delavnici.

Kako s sodelovanjem pri razvoju standardov postati bolj konkurenčni na evropskem in mednarodnem parketu?
2022-12-06 08:00 - 17:00 | Grand hotel Union, Miklošičeva 1, Ljubljana, 1000
Slovenski inštitut za standardizacijo (SIST) skrbi za področje priprave in sprejemanja neobveznih standardizacijskih dokumentov in zastopa interese Slovenije v mednarodnih (ISO in IEC) in evropskih organizacijah (CEN, CENELEC, ETSI), katerih polnopravni član je. Omogoča enakopravno vključevanje vseh zainteresiranih v standardizacijske aktivnosti. Tako je omogočeno soustvarjanje evropske in mednarodne standardizacije.
Poslanstvo standardizacije je namreč podpora zakonodaji, konkurenčnosti, inovativnosti podjetij, za gospodarski napredek in tehnično varnost, podporo razvoja nacionalnih in evropskih obrambnih zmogljivosti.
Kako s pomočjo standardov postati konkurenčni na evropskem in mednarodnem trgu?
Kakšno je stanje slovenskih in evropskih standardov?
Kakšna je standardizacija prihodnosti?
Kako lahko sodelovanje s SIST doprinese k boljši kibernetski varnosti podjetja?
O tem bo tekla beseda na brezplačnem dogodku 6. decembra 2022 v GH Union, Ljubljana.

PRIJAVA >>

E-tečaj za notranje presojevalce sistema vodenja neprekinjenega poslovanja ISO 22301:2019
2022-12-05 - 2022-12-06
Notranje presoje so učinkovito orodje za sistematično nadzorovanje in izboljševanje učinkovitosti in uspešnosti sistema vodenja neprekinjenega poslovanja. Usposobite se za konstruktiven pristop pri izvajanju presoj, kot presojevalec in hkrati kot presojanec.
Prednosti udeležbe na tečaju

Postali boste kompetenten notranji presojevalec.
Na osnovi dobrega poznavanja in predvsem razumevanja zahtev standarda boste znali prepoznavati priložnosti za vzpostavitev in izboljšanje učinkovitega sistema vodenja neprekinjenega poslovanja (SUNP) po zahtevah standarda ISO 22301:2019.
Razumeli boste, zakaj so notranje presoje učinkovito orodje za vzpostavitev in razvoj uspešnega sistema vodenja.
Znali boste vzpostaviti tvornejše sodelovanje na notranjih in zunanjih presojah – kot presojevalec in kot presojanec.
Lažje boste s kompetencami, ki jih boste osvojili, konstruktivno pristopali k izvajanju notranjih presoj.
Ob študiji primera notranje presoje in praktični simulaciji presoje boste spoznali nekatere konkretne situacije ter možne poti reševanja težav, ki se v tem procesu lahko pojavijo.
Na osnovi uspešno opravljenega pisnega preizkusa znanja boste dobili SIQ potrdilo o uspešno opravljenem tečaju.

Vsebina tečaja, ki jo predstavimo na interaktiven način

Zahteve standardov ISO 22301:2019
Izpolnjevanje zahtev ISO 22301:2019 na praktičnih primerih
Kako presojati analize vpliva na poslovanje (BIA), ocene tveganja in načrte okrevanja (DRP)
Korelacije s standardom ISO 9001:2015
Notranja presoja: definicija, namen, planiranje, priprava, izvedba, poročanje
Kompetentnost presojevalcev
Študije primerov presoje in simulacija notranje presoje
Pisni preizkus znanja.

Tečaj je namenjen

odgovornim za sistem vodenja kakovosti;
izvajalcem presoj,
organizatorjem informacijskih sistemov;
vodjem služb informacijske tehnologije;
varnostnim inženirjem;
vsem, ki se srečujete z ustvarjanjem, zbiranjem, shranjevanjem ter posredovanjem informacij in si želite pridobiti dodatna znanja s področja sistemov upravljanja informacijske varnosti in izvajanja presoj.

Način dela
E-tečaj sestavljajo predavanja, izmenjava izkušenj, delo v skupinah, simulacije presoje ter e-pisni preizkus znanja. Poteka v živo preko spleta. Dva dni pred izvedbo na vaš naslov podan ob prijavi prejmete spletno povezavo. Za nemoteno sodelovanje na e-tečaju potrebujete računalnik z mikrofonom in kamero ter dostop do zanesljivo delujočega interneta.
Vsi udeleženci tečaja brezplačno prejmete knjižico Notranje presoje in zahteve standardov za sisteme vodenja.

Dodatne informacije: Tanja Benček, telefon: 01 5609 894, e-mail: tanja.bencek@siq.si
Vas zanima certificiranje standarda ISO 22301? Tukaj dobite več informacij.

Usposabljanje pooblaščene osebe za varstvo podatkov (Data Protection Officer - DPO)
2022-12-05 - 2022-12-06
Splošna uredba o varstvu osebnih podatkov (v nadaljevanju Uredba oz. GDPR) skoraj od vseh podjetij v javnem sektorju ter številih zasebnih organizacij zahteva imenovanje pooblaščene osebe za varstvo podatkov (ang.: Data Protection Officer oz. DPO

Ste prevzeli odgovornost za uspešno uvedbo in vzdrževanje Uredbe v vaše poslovanje?
Opravljate funkcijo DPO-ja?
Imate ustrezna pravna in tehnična znanja za kompetentno opravljanje dela DPO?

Namen
Posamezniki se v današnjih časih vse bolj zavedajo svojih pravic. Vedno bolj pozorni so pri izbiri podjetij, ki jim bodo zaupali svoje osebne podatke. Ni dovolj, če si le preberete Splošno uredbo o varstvu osebnih podatkov (GDPR). Z udeležbo na usposabljanju boste pridobili znanja in kompetence, ki jih kot pooblaščena oseba za varstvo osebnih podatkov nujno potrebujete. In ne pozabite, ustrezno urejeno področje varovanja osebnih podatkov je lahko tudi vaša konkurenčna prednost.
Način dela
Po ogledu webinarjev boste na teoretični predstavitvi organizacijsko tehničnega področja dela DPO in skozi reševanje praktičnih vaj osvojili ključne korake, ki jih boste lahko takoj uporabili v praksi. Pogovorili se bomo tudi o vaših morebitnih dilemah in vprašanjih.
Po uspešno opravljenem pisnem preizkusu boste pridobili potrdilo o uspešno opravljenem usposabljanju pooblaščene osebe za varstvo podatkov Data Protection Officer -DPO.

Vsi udeleženci usposabljanja brezplačno prejmete knjižico Obvladovanje tveganj.

Okvirna vsebina
1. del – Ogled webinarjev
Webinarja sta namenjena vsem, ki ste se odločili oziroma se še odločate o vzpostavitvi pooblaščene osebe za varstvo podatkov v organizaciji, vendar zaradi prevelike količine informacij še niste dobili konkretnega vpogleda v obveznosti, odgovornosti in širine znanja za DPO. Na razumljiv način so predstavljene zahteve, uredbe o varstvu osebnih podatkov in druga zakonodaja ali dobre prakse informacijske varnosti.
Kaj so ključne naloge pooblaščene osebe za varstvo podatkov (DPO) in katere organizacije ga potrebujejo:

Naloge pooblaščene osebe
Splošna uredba o varstvu osebnih podatkov (GDPR) in Zakon o varovanju osebnih podatkov (ZVOP-1)
Zbiranje, hramba in varovanje podatkov
Spremljanje, testiranje in vrednotenje varnostnih ukrepov organizacije
Pravice posameznika
Odgovornosti upravljavca
Obdelovalec osebnih podatkov
Tehnični in organizacijski ukrepi
Ocena učinka v zvezi z varstvom osebnih podatkov
Upravljanje z incidenti

Predstavitev webinarja si lahko ogledate na povezavi – Kaj so ključne naloge pooblaščene osebe za varstvo podatkov (DPO) in katere organizacije jo potrebujejo
Varnostne grožnje, ki pretijo podjetjem:

Varnostni dogodek in varnostni incident
Glavne oblike napadov
Najodmevnejši napadi
Dilema varnost / funkcionalnost
Spletno-povezljive naprave IoT (Internet of Things)
Anatomija napada
Vrste napadov
Varnost aplikacij – glavne ranljivosti spletnih aplikacij
Varnost mobilnih naprav
Izobraževanje zaposlenih
Varnostni pregledi

Predstavitev webinarja si lahko ogledate na povezavi – Varnostne grožnje, ki pretijo podjetjem
2. del – 1. dan – teoretični del

Informacijska in zakonodajna terminologija
Cilji in nameni Uredbe
Upoštevanje osnovnih načel ravnanja z osebnimi podatki, prenos v prakso in na sodelavce
(Ponovno) pridobivanje soglasij posameznikov
Opredelitev tveganja pri posameznih vrstah obdelave osebnih podatkov (DPIA – kdaj je potrebno izdelati oceno učinka in kaj zajema)
Pogodbena obdelava: pojem, odgovornosti, pravila pogodbenega razmerja, vsebina pogodbe razmerje z (pod)-obdelovalci
Obseg notranjega pravilnika
Identifikacija različnih tveganj v posameznih vrstah / načinih obdelave
Opredelitev problemov obdelave, ki zahtevajo presojo vplivov na zasebnost (PIA) in oblikovanje ocene učinka v zvezi z varstvom podatkov (DPIA)
Vodenje evidenc obdelave osebnih podatkov
Učinkovito izobraževanje zaposlenih
Inšpekcijski postopek in vloga pooblaščene osebe za varstvo podatkov pri postopku
Postopek odziva na posameznikovo uveljavljanje pravic
Kdaj in na kakšen način se izvaja avtomatizirana obdelava, vključno s profiliranjem
Iznos osebnih podatkov v tretje države
Položaj, odgovornosti, naloge in vodenje postopkov pooblaščene osebe za varstvo podatkov
Izvajanje postopkov notranje kontrole skladnosti obdelave osebnih podatkov z zahtevami GDPR in ZVOP-1
Kakšne nevarnosti pretijo podjetjem: notranje in zunanje
Zagotavljanje dostopnosti, zaupnosti in celovitosti osebnih podatkov
Varnostni mehanizmi: kateri so najbolj primerni, glede na način poslovanja podjetja
Preventivni ukrepi
Odzivanje in čimprejšnja vzpostavitev delovanja sistema ter popis škode
Pojasniti pojem storitev v oblaku in razumevanje tveganja, povezanega s temi storitvami

2. del – 2. dan – praktični del
Popis osebnih podatkov:

Vaje: izdelava evidence dejavnosti obdelave
Vaje: vključitev področne zakonodaje

Uradno obvestilo nadzornemu organu in sporočilo posamezniku v primeru kršitve osebnih podatkov:

Vaje: izdelava predloge uradnega obvestila nadzornemu organu o kršitvi varstva podatkov
Vaje: izdelava komunikacijske strukture poročanja

Notranji pravilnik varstva osebnih podatkov za zaposlene:

Vaje: osnutek pravilnika
Vaje: osnutek politik varovanja

Organizacijski ukrepi:

Vaje: določitev pooblaščenih oseb za dostop do posameznih zbirk osebnih podatkov
Vaje: osnutek pogodbe z pogodbenimi obdelovalci

Pravilnik varstva osebnih podatkov za posameznike:

Vaje: pridobitev ustrezne privolitve (kadar je ta potrebna)
Vaje: izdelava preglednega pravilnika varstva osebnih podatkov za posameznika

Ocena učinka:

Vaje: izdelava ocene učinka in nabor groženj po določeni metodologiji, ki jo priporoča Informacijski pooblaščenec

Pisno preverjanje znanja v slovenskem jeziku
Usposabljanje priporočamo:

Pooblaščenim osebam za varstvo podatkov
Zaposlenim v javnem sektorju;
Organizacijam katerih temeljna dejavnost obsega redno, sistematično in obsežno spremljanje posameznikov, na katere se nanašajo osebni podatki ali kadar njihova temeljna dejavnost zajema obsežno obdelavo posebnih vrst osebnih podatkov;
Informatikom;
Osebam, ki bodo prevzele vlogo pooblaščene osebe za varstvo podatkov v organizaciji;
Vsem, ki se srečujete z ustvarjanjem, zbiranjem, shranjevanjem ter posredovanjem informacij in si želite pridobiti dodatna znanja s področja varstva osebnih podatkov.

Pogoj za ureditev dostopa do brezplačnih webinarjev je plačilo 40 % kotizacije, ki se izvede na poslovni račun SIQ, Mašera-Spasićeva ulica 10, Ljubljana, NLB številka 02922-0012897988; pri tem se sklicujte na oznako 9625. Naša ID številka za DDV je SI23509678.

Kotizacija vključuje gradiva, 2 kosili ter osvežilne napitke med odmori; 22 % DDV ni vključen v ceno.
Lokacija izvedbe: SIQ Ljubljana, Mašera-Spasićeva ulica 10, 1000 Ljubljana.
Dodatne informacije: Bojan Varga, telefon: (01) 4778 108, e-pošta: bojan.varga@siq.si
“En tečaj, dve potrdili.”
“Lokalno znanje, globalno priznanje.”

Po uspešno opravljenem usposabljanju udeleženci pridobite mednarodno priznano IQNet potrdilo (IQNET Academy) in SIQ potrdilo o uspešno opravljenem Usposabljanju pooblaščene osebe za varstvo podatkov – Data Protection Officer (DPO).

Spletni Brokerage dogodek Horizon Europe, Cluster 6: Food, Bioeconomy, Natural Resources, Agriculture and Environment
2022-12-02 09:30 - 12:30
Slovensko gospodarsko in raziskovalno združenje (Slovenian Business & Research Association = SBRA) v Bruslju, Urad NCBR v Bruslju – Business & Science Poland, Evropski urad Cipra – Urad v Bruslju, Univerza Eötvös Loránd, Nacionalni urad za raziskave, razvoj in inovacije na Madžarskem in Litovski urad za RDI v Bruslju vas vabijo na spletni dogodek za izmenjavo projektnih idej za Horizon Europe, Cluster 6: Food, Bioeconomy, Natural Resources, Agriculture and Environment, ki bo potekal preko spleta v petek 2. decembra 2022 med 9.30 in 12.30.
Namen spletnega dogodka je izmenjati projektne ideje raziskovalcev, predstavnikov podjetij in ostalih organizacij za prihajajoče razpise Horizon Europe, Cluster 6: Food, Bioeconomy, Natural Resources, Agriculture and Environment.
Program dogodka je na voljo tukaj.
Za vsa dodatna vprašanja kontaktirajte Majo Ferlinc na naslov maja.ferlinc@sbra.be

Izmenjava dobrih praks VSE O INDUSTRIJI 5.0 na enem mestu
2022-11-30 09:00 - 15:30
GZS Posavska gospodarska zbornica, Krško in Obrtno-podjetniška zbornica Krško si v sodelovanju s posavskimi podjetji in podjetniki ter Šolskim centrom Krško prizadevamo za dvig kompetenc na vseh ravneh. K dvigu kompetenc doprinesejo tudi obiski najsodobnejših, proizvodnih podjetij, kjer si lahko v realnem okolju ogledamo najsodobnejše tehnološke rešitve. V ta namen v okviru SPOT točke Posavje, katere nosilec je CPT Krško, organiziramo izmenjavo dobrih praks.
V sredo, 30. novembra 2022, se bomo ob 9. uri z organiziranim prevozom odpravili iz Krškega, povratek je predviden okoli 15.30 ure.

Program:
8:40 – 9.00 Zbor na parkirišču Nakupovalnega centra STOP SHOP Krško, Ulica 11. novembra 53 (avtobus Mirttours)
9:00 Odhod
9:30 Sprejem in ogled podjetja Revoz podjetje za proizvodnjo in komercializacijo avtomobilov d.d.
11:00 Transfer
11:15 Sprejem in ogled ADRIA MOBIL Proizvodnja, trgovina in storitve, d.o.o.
13:15 Mreženje in kosilo
15:30 Prihod v Krško

Podjetje Revoz d.d. je eno izmed največjih slovenskih podjetij in edini proizvajalec avtomobilov. Svoje poslanstvo uresničujejo znotraj največje svetovne avtomobilske zveze – Renault Nissan Mitsubishi. V Novem mestu nastajajo Renaultovi modeli Clio, Twingo in električno vozilo Twingo electric. Vsako minuto in pol s proizvodnega traku zapelje novo vozilo, izdelali pa so že več kot 4 milijone vozil. Podjetje ima v proizvodne procese vgrajenih več kot 700 robotov, delovna mesta pa oskrbujejo z avtomatiziranimi vozili za talni transport (AGV). Podjetje pooseblja vse o digitalizaciji delovnih mest in industriji 5.0 na enem mestu.
Več o podjetju: https://revoz.si/sl/

Adria Mobil d.o.o. je en izmed najbolj prepoznavnih in priljubljenih proizvajalcev ti. karavaning programa (počitniških prikolic, avtodomov, mobilnih hišic in vanov) na evropskem trgu. ADRIA je vodilna slovenska blagovna znamka, ki jo nadgrajujejo s kakovostjo, inovativnostjo, vrhunskim dizajnom in več kot 55-letnimi izkušnjami, ki so vgrajene v vse izdelke Adrie Mobil. Ob ogledu podjetja boste videli kako nastajajo ena izmed najkakovostnejših vozil za prosti čas, ki ponujajo neskončno možnosti za navdihujoče dogodivščine. Več o podjetju na povezavi: https://about.adria-mobil.com/sl
Izmenjava dobrih praks je namenjena vodilnim in vodstvenim osebam, vodjem in zaposlenim na področju proizvodnje, načrtovalcem procesov, tehnologom, konstruktorjem, odgovornim za kakovost, logistiko, nabavo in tudi mentorjem s poudarkom, da si želijo na enem mestu ogledati vse o digitalizaciji in industriji 5.0.
Namenjeno je prvenstveno vsem iz MSP s sedežem ali poslovno enoto v Posavju.
Udeležba je brezplačna z obvezno predhodno prijavo.
Podjetje se s prijavo svojega zaposlenega na izmenjavo dobrih praks obveže, da bo prijavljenemu udeležencu omogočil obisk oz. zamenjavo osebe v primeru višje sile.

Dodatne informacije:
GZS Posavska gospodarska zbornica, Krško, T: 07 4901060, E: posavska.gz@gzs.si
Prijave sprejemajo do ponedeljka, 28. novembra 2022.
Vljudno vabljeni!

Webinar: End-to-End Visibility in Manufacturing & the Future of MES
2022-11-29 17:00 - 18:00
Digitalna transformacija lahko izboljša zadovoljstvo strank in poveča zavzetost zaposlenih. Proizvajalci morajo najprej pridobiti boljšo vidljivost svojih podatkov, od začetka do konca. Izkoriščanje podatkov, zbranih na ravni PLC/instrumentacije, ustvarjanje intuitivnih nadzornih plošč za upravljavce v obratu in nato povezovanje obratovalnih operacij v realnem času s ključnimi poslovnimi cilji lahko ustvari zgodnje zmage pri opuščanju papirnatih dnevnikov, standardizaciji podatkov iz različnih sistemov.
Dolgoročna donosnost naložbe izhaja iz izboljšanja kakovosti, prepustnosti in časa delovanja, razširitve dokaza koncepta na raven podjetja, pridobivanja podpore operaterjev in uvajanja prave kombinacije tehnologij. Prijavite se za enourni virtualni dogodek, ki ga gosti IndustryWeek, da izveste, kako lahko proizvajalci prepoznajo prave KPI-je in pomagajo svojim upravljavcem obratov do uspeha.

17. Vrh slovenskega gospodarstva
2022-11-29 15:00 - 18:00 | Kongresni center Brdo pri Kranju, Predoslje 39, Kranj, 4000, Slovenia
Gospodarska zbornica Slovenije vas vabi na 17. VRH SLOVENSKEGA GOSPODARSTVA GRADIMO MOSTOVE PRIHODNOSTI v torek, 29. novembra, od 15. do 18. ure v Kongresni center Brdo pri Kranju.
V uvodnem motivacijskem delu bomo gradnjo mostov prihodnosti osvetlili na malo drugačen način.
V okviru plenarnega dela bodo razprave na štirih okroglih mizah naslovile največje izzive letošnjega leta, pri čemer bodo izhajale s štirih ključnih področij strateškega razvojnega dokumenta – Horizonti prihodnosti: reindustrializacija, vloga države in finančnega sistema, povezljivost ter zeleni prehod in digitalizacija.
V odprtem dialogu med gospodarstveniki, Vlado RS in drugimi ključnimi deležniki bodo predstavljene strategije razvoja, prioritetni ukrepi ter koraki, ki sta jih gospodarstvo in vlada do sedaj že naredila.
Cilj omizij bo dogovor o tem, kako v prihajajočem obdobju graditi mostove prihodnosti.
Po uradnem delu vas vabimo na neformalno druženje v preddverju.
Udeležba na dogodku je brezplačna. Potrditev udeležbe je obvezna do četrtka, 24. novembra, preko spletne prijavnice.

Delegacija slovenskih raziskovalcev v Bruselj in Flandrijo
2022-11-28 - 2022-11-29
Agencija za raziskave RS (ARRS), Research Foundation Flanders (FWO) in Slovensko gospodarsko in raziskovalno združenje v Bruslju (SBRA) vas vabijo na dvodnevni obisk Bruslja in Flandrije, ki bo 28. in 29. novembra 2022. Namen obiska je spoznavanje raziskovalnega ekosistema v Flandriji, spoznavanje potencialnih raziskovalnih partnerjev in krepitev dvostranskega sodelovanja med raziskovalci iz Slovenije in Flandrije v okviru programa Weave.
Prvi dan obiska bo namenjen predstavitvi obeh raziskovalnih agencij, predstavitvi razpisov za financiranja dvostranskih raziskovalnih projektov, predstavitvi nekaterih uspešnih projektov ter mreženju in bilateralnim sestankom med slovenskimi in flamskimi raziskovalci. Dogodek bo potekal v Bruslju, dopoldanski del bo namenjen prej omenjenim predstavitvam, po kosilu pa bodo organizirani bilateralni sestanki med slovenskimi in flamskimi raziskovalci.
Drugi dan bo namenjam obisku dveh raziskovalnih organizacij v Flandriji (npr. KU Leuven, Univerza v Gentu, VITO inštitut, IMEC, itd). Ti dve raziskovalni organizaciji bosta izbrani kasneje. Slovenski udeleženci bodo imeli tudi priložnost obiskati posamezne raziskovalne organizacije, s katerimi že sodelujejo oz. bi želeli sodelovati. Slovenski raziskovalci si sestanke s flamskimi raziskovalnimi institucijami uredijo sami, SBRA pa je na voljo za pomoč pri vzpostavljanju stikov.
Vabljeni so raziskovalci iz vseh disciplin in raziskovalnih področij, ki bi želeli spoznati potencialne partnerje v Flandriji, z njimi navezati stike oziroma poglobiti sodelovanje.
Pripravili smo spletni obrazec, s katerim želimo zbrati interes med slovenskimi raziskovalci. Za vsakega raziskovalca, ki bo sodeloval na delegaciji v Bruselj, bomo pripravili opis njihovega raziskovalnega področja in jih vključili v katalog slovenskih in katalog flamskih raziskovalcev.
ARRS in SBRA nudita organizacijo dogodka, stroške poti in namestitve pa krijejo raziskovalci sami. Pridržujemo si pravico, da v primeru nezadostnega zanimanja, odpovemo organizacijo dogodka.
Vljudno vabljeni!
Če ste zainteresirani za sodelovanje v delegaciji, se prosim prijavite TUKAJ.
Rok za prijavo je 14. oktober 2022.

Konferenca GoDigital- Just do IT: Digitalni in zeleni prehod - pot zmagovalcev!
2022-11-24 09:00 - 16:00 | Kongresni center Brdo pri Kranju, Predoslje 39, Kranj, 4000, Slovenia
Konferenca GoDigital – Just do IT je največja neodvisna poslovna konferenca na področju digitalizacije v Sloveniji. Letos bo potekala 24. novembra 2022, na Brdu pri Kranju.
Gostila bo tako domače kot tuje strokovnjake. Osrednja tema letošnje konference GoDigital – Just do IT bodo priložnosti za podjetja ob dvojnem prehodu – digitalnem in zelenem.
Dvojni, ekološki in digitalni prehod, že vpliva na vse dele našega gospodarstva, družbe in industrije in predstavlja pomemben del trajnostnega poslovanja. Potrebne so nove tehnologije, ob tem pa tudi naložbe in inovacije. Ustvarjeni so novi izdelki, storitve, trgi in poslovni modeli. Ob tem prehodu nastajajo nove vrste delovnih mest, ki danes še ne obstajajo in za katera bodo potrebne spretnosti, ki jih še nimamo. Prišlo bo do premika z linearne proizvodnje na krožno gospodarstvo.
Uresničitev Evropskega zelenega dogovora je ključna naloga Evropske Unije, če želimo doseči podnebne cilje do leta 2030. Po drugi strani, pa je za uresničitev vizije evropskega digitalnega desetletja in povečanja konkurenčnosti evropskega gospodarstva na svetovni ravni ključna digitalna preobrazba celotnega gospodarstva, ne samo digitalnega sektorja.
Digitalne tehnologije ponujajo zelene rešitve za vse gospodarske panoge, pomembno pa je tudi »ozeleniti« digitalni sektor skozi rešitve kot so podnebno nevtralni podatkovni centri in oblačne tehnologije.
Osredotočili se bomo na vprašanja: Kako bo dvojni prehod na digitalno in zeleno vplival na gospodarstvo? Kaj so priložnosti? Kako podjetja izpolnijo vse strožje okolijske zahteve, obenem pa povečajo konkurenčnost, digitalizirajo procese in pozitivno vplivajo na okolje? Kako naj držimo korak s silovito dinamiko sprememb? Kateri so konkretni koraki in izzivi k uresničitvi prehoda v digitalno in zeleno?
Aktualen program bo prinesel izbrane sodobne teme s področja digitalizacije, ki so pomembne tako za gospodarstvo kot tudi javni sektor. Pogovorili se boste o problematiki dvojnega prehoda in trajnostnega poslovanja ter o vlogi digitalizacije pri tem. Od najboljših boste slišali, kako digitalizacija podpira vključevanje v verigo vrednosti trajnostnega gospodarstva, kako podjetja povečajo konkurenčnost, obenem pa skrbijo za okolje in pridobijo nove stranke.
Predstavili bodo tudi zmagovalce razpisa za najboljši digitalni projekt leta in njihove projekte.
Na konferenci, ki je namenjena poslovnim in digitalnim odločevalcem, pričakujejo preko 400 udeležencev, tako z zasebnega kot javnega sektorja – tako s strani organizacij, ki so uporabniki informacijskih rešitev kot tudi predstavnikov IKT sektorja.
Več o konferenci tukaj >>

KOTIZACIJA:
Zgodnje prijave (do 30. 9. 2022) cena = 160 EUR+ ddv
Prijave (po 30. 9 2022) cena = 250 EUR + ddv
Popusti za podjetja:
Člani GZS: 30% popust na celotno kotizacijo
Člani SRIP: 20% popust na celotno kotizacijo
Popust se pri zgodnji prijavi – Early bird (do 30. 9. 2022) ne upošteva.
Člani ZIT in IKT-hm imajo brezplačno kotizacijo.
